*Tämä artikkeli käsittelee jääkiekkoilijaa. Suomalaisesta poliitikosta kertoo artikkeli Mikko Laaksonen.*

**Mikko Laaksonen** (s. 8. heinäkuuta 1967 Forssa) on suomalainen entinen jääkiekkoilija, joka pelasi keskushyökkääjänä. Rightin puolelta pelannut Laaksonen on jääkiekon I-divisioonan/Mestiksen kaikkien aikojen kolmanneksi paras pistemies. Hänen edellään ovat vain Mika Helkearo ja Håkan Hjerpe. Laaksonen teki I-divisioonassa yhteensä 365 ottelussa tehot 250+294=544 ja keräsi 382 jäähyminuuttia. Kaikkien aikojen maalipörssissä Laaksonen on seitsemäs ja syöttöpörssissä neljäs. Laaksonen pelasi urallaan myös 142 ottelua jääkiekon SM-liigassa tehoin 24+33=57. Jäähyminuutteja tuli 32.

Ura
---

Laaksonen on Forssan Palloseuran kasvatti. Hän pelasi joukkueessa vuodet 1983–1986 I-divisioonaa. Alle 20-vuotiaiden MM-kilpailuissa vuonna 1986 pelannut Laaksonen siirtyi puolustaja Timo Kulosen kanssa kaudeksi 1986–1987 Kalevan Palloon. Laaksonen pelasi Kuopiossa kaksi kautta. Hän esiintyi alle 20-vuotiaiden MM-kilpailuissa myös vuonna 1987 ja voitti nuorten maailmanmestaruuden.

Kaudeksi 1988–1989 Laaksonen palasi FoPSiin ja voitti I-divisioonan runkosarjan piste- ja maalipörssin todella kovin tehoin 59+44=103. Hänen kanssaan samassa ketjussa pelasi I-divisioonan/Mestiksen kaikkien aikojen paras pistemies Mika Helkearo. Laaksonen siirtyi kaudeksi 1989–1990 Tapparaan ja pelasi hyvän kauden SM-liigassa tehden 44 ottelussa tehot 14+20=34. Hän voitti kauden päätteeksi myös SM-pronssia, mutta oli hieman eri linjoilla Tapparan valmentajien kanssa ja pelasi taas kauden 1990–1991 I-divisioonaa FoPSissa. Seuraavat neljä kautta Laaksonen pelasi Kouvolan KooKoossa.

Laaksonen palasi kaudeksi 1995–1996 SM-liigaan ja siirtyi TuToon. Hän jätti seuran 15 ottelun jälkeen ja pelasi loppukauden ranskalaisessa Brûleurs de Loups de Grenoblessa. Vuodet 1996–1998 Laaksonen pelasi Saksan alasarjoissa ja kaudeksi 1998–1999 hän palasi KooKooseen pelaamaan jääkiekon II-divisioonaa. Hän lopetti uransa keväällä 1999.

Muuta
-----

Laaksosen pikkuveli on olympiamitalisti ja NHL:ssäkin pelannut Antti Laaksonen. Vanhempi pikkuveli Olli Laaksonen on entinen I-divisioonassa pelannut puolustaja.

Tilastot
--------

|   |   | Runkosarja |   | Pudotuspelit |   | Palkinnot |   | Arvokisat |
| --- | --- | --- | --- | --- | --- | --- | --- | --- |
| Kausi | Joukkue | Liiga | O | M | S | Pist. | RM | O | M | S | Pist. | RM |   |   |   |   |   |   | Turnaus | O | M | S | Pist. | RM |
| 1983–1984 | FoPS | I-divisioona | 30 | 11 | 3 | 14 | 12 | – | – | – | – | – |
| 1984–1985 | FoPS | I-divisioona | 42 | 41 | 27 | 68 | 16 | – | – | – | – | – |
| 1985–1986 | FoPS | I-divisioona | 39 | 21 | 26 | 47 | 26 | – | – | – | – | – |  |  |  |  |  |  | JMM | 7 | 5 | 3 | 8 | 4 |
| 1986–1987 | KalPa | SM-liiga | 40 | 3 | 5 | 8 | 6 | – | – | – | – | – |  |  |  |  |  |  | JMM | 6 | 5 | 1 | 6 | 2 |
| 1987–1988 | KalPa | SM-liiga | 43 | 6 | 6 | 12 | 4 | – | – | – | – | – |
| 1988–1989 | FoPS | I-divisioona | 44 | 59 | 44 | 103 | 12 | – | – | – | – | – | Ykköstähdistö |
| 1989–1990 | Tappara | SM-liiga | 44 | 14 | 20 | 34 | 20 | 7 | 1 | 1 | 2 | 0 |
| 1990–1991 | FoPS | I-divisioona | 35 | 22 | 29 | 51 | 48 | – | – | – | – | – |
| 1991–1992 | KooKoo | I-divisioona | 43 | 29 | 44 | 73 | 75 | – | – | – | – | – | Kakkostähdistö |
| 1992–1993 | KooKoo | I-divisioona | 43 | 31 | 37 | 68 | 40 | 6 | 6 | 9 | 15 | 0 |
| 1993–1994 | KooKoo | I-divisioona | 44 | 19 | 50 | 69 | 79 | – | – | – | – | – |
| 1994–1995 | KooKoo | I-divisioona | 45 | 17 | 34 | 51 | 74 | 4 | 1 | 2 | 3 | 2 |
| 1995–1996 | TuTo | SM-liiga | 15 | 1 | 2 | 3 | 2 | – | – | – | – | – |
|  | Brûleurs de Loups de Grenoble | Ranska | 13 | 5 | 7 | 12 | 2 | 7 | 2 | 3 | 5 | 0 |
| 1996–1997 | ERC Selb | Saksa I | 48 | 22 | 22 | 44 | 45 | – | – | – | – | – |
| 1997–1998 | ERSC Amberg | Saksa I | 53 | 38 | 30 | 68 | 32 | – | – | – | – | – |
| 1998–1999 | KooKoo | II-divisioona | 12 | 4 | 8 | 12 | 60 | 5 | 1 | 3 | 4 | 4 |
| 4 kautta | yhteensä | SM-liiga | 142 | 24 | 33 | 57 | 32 | 7 | 1 | 1 | 2 | 0 |
| 9 kautta | yhteensä | I-divisioona | 365 | 250 | 294 | 544 | 382 | 10 | 7 | 11 | 18 | 2 |

Lähteet
-------

1. ↑  Kiiskinen parantelee "Sitä" koko ajan, mutta rikkooko Hallbäck "Sen"?  12.9.2008. Jatkoaika.com. Viitattu 30. maaliskuuta 2010.
2. ↑  88–89 – Laaksonen on kone, osa 3  19.5.2004. Jatkoaika.com. Viitattu 30. maaliskuuta 2010.
3. ↑  90–91 – Hissi tuo ja hissi vie  9.6.2004. Jatkoaika.com. Viitattu 30. maaliskuuta 2010.

Aiheesta muualla
----------------

* Mikko Laaksonen (jääkiekkoilija) Eurohockey-sivustolla (englanniksi)
* Mikko Laaksonen (jääkiekkoilija) The Internet Hockey Databasessa (englanniksi)